#DeleteFacebook? A дано, ама надали! | Dnes.bg Новини
Социалната мрежа се похвали с рекордна печалба
Обновена: 26 апр 2018 11:02 | 26 апр 2018 10:52, Бойчо Попов
#DeleteFacebook? Дали? В разцвета на скандала за потребителските данни, които Cambridge Analytica придоби незаконно, много потребители сложиха такъв hashtag в Twitter, с призив за изтриване на профила си в мрежата. В политическите и дори в икономическите среди имаше много гняв, а някои спекулираха дори с края на Марк Зукърбърг. Но това няма да се случи – поне засега.
Защото Facebook остава без алтернатива за потребителите. И нищо не показва това по-добре, отколкото първият финансов отчет на социалната мрежа от избухването на кризата насам. Феновете остават верни на Зукърбърг. И не само това....
Книжата на Facebook повишиха стойността си в сряда, след като социалната мрежа изненадващо отчете 63% ръст на печалбата и увеличение на броя нови потребители – без никакъв знак, че бизнесът ѝ е засегнат от скандала с неправомерното използване на данни, предава Ройтерс.
След като лесно изпревари прогнозите на Wall Street, цената на акциите на компанията нарасна със 7,1% до 171 долара. Всичко това се случва след спада на стойността на книжата във връзка със скандала с Cambridge Analytica.
„Всички продължават да говорят колко лоши са нещата за Facebook, но за мен нейният отчет е много положителен и показва, че Facebook е добре и ще премине през това“, коментира Даниел Морган, старши портфолио мениджър в Synovus Trust Company. Неговата компания държи около 73 хил. акции от Facebook.
Печалбата на социалната мрежа надмина очакванията на анализаторите, след като скокът от 49% на тримесечните приходи се оказа над отчетените 39% година по-рано. Бизнесът с мобилна реклама е нараснал, на фона на усилията за включване на повече видео съдържание.
Facebook заяви, че месечно активните потребители за първото тримесечие са нараснали до 2,2 млрд, което е с 13 на сто повече спрямо година по-рано и отговаря на очакванията според Thomson Reuters I/B/E/S.
Компанията се е справила със спада на броя на дневно активните потребители в САЩ и Канада, посочвайки, че потребителите ѝ в Северна Америка вече са 185 млн., спрямо 184 млн. през четвъртото фискално тримесечие.
Забавно е, когато някой за 8ми път публикува, че ще трие Facebook, във Facebook.
kонова като стои по цял ден там за нея може ама за други клиенти надали то от висенето в операторите
Как бе за бира може
Ми да нее тоя де си мисля че тогава зле за него то че просяци бол за един нет да не си плати пет лева или 10 как може
Що пък да го трия тъкмо да видя какво щое хах тъкмо ще проверя кои пипа сериозно
И аз не ползвам FaceBook, нямам профил, наистина!
Момента обаче е идеален не за правене и *** на профили, а за купуване на малко акцийки, По ниска цената няма да бъде за неизвестно време напред. Цената ще се качва. Факт!
И ако някой каже, че не е приятно да купиш нещо на по-малка цена отколкото ще го продадеш, той не е честен. Факт!
Не съм си правил профил в таз бoзa, така че няма какво да трия.